
   ประกาศองค์การบริหารส่วนตำบลมะม่วงสองต้น                              
เรื่อง  การรับขึ้นทะเบียนคนพิการ เพื่อรับเงินสวัสดิการเบี้ยความพิการ
                               ตามนโยบายของรัฐบาล ประจำปีงบประมาณ  พ.ศ.๒๕๕๖
…………………………………..


ตามที่คณะรัฐมนตรี โดยนางสาวยิ่งลักษณ์  ชินวัตร นายกรัฐมนตรี ได้มีนโยบายที่จะดำเนินงานโครงการจัดสวัสดิการเบี้ยความพิการให้แก่คนพิการ เพื่อให้คนพิการมีสิทธิสามารถเข้าถึงสวัสดิการและความช่วยเหลือของรัฐอย่างทั่วถึง เป็นไปตามความในมาตรา ๒๐(๙) แห่งพระราชบัญญัติส่งเสริมและพัฒนาคุณภาพชีวิตคนพิการ พ.ศ. ๒๕๕๐ และระเบียบกระทรวงมหาดไทย ว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น พ.ศ. ๒๕๕๓ นั้น

เพื่อให้การดำเนินงานตามนโยบายดังกล่าว เป็นไปด้วยความถูกต้องเรียบร้อย องค์การบริหารส่วนตำบลมะม่วงสองต้น จึงขอประกาศให้คนพิการที่มีคุณสมบัติตามหลักเกณฑ์ต่อไปนี้  และมีความประสงค์จะขอรับเงินสวัสดิการเบี้ยความพิการไปติดต่อยื่นคำร้องขอขึ้นทะเบียน ตามวัน เวลา และสถานที่ที่องค์การบริหารส่วนตำบลมะม่วงสองต้น ได้ประกาศกำหนดโดยคนพิการที่จะมีสิทธิได้รับเงินสวัสดิการเบี้ยความพิการ  จะต้องมีคุณสมบัติและดำเนินการดังต่อไปนี้
1. คุณสมบัติของผู้มีสิทธิได้รับเงินสวัสดิการเบี้ยความพิการ
ผู้มีคุณสมบัติได้รับเงินสวัสดิการเบี้ยความพิการ  ต้องเป็นผู้มีคุณสมบัติและไม่มีลักษณะต้องห้าม ดังต่อไปนี้
(๑)  มีสัญชาติไทย
(๒)  มีบัตรประจำตัวคนพิการตามกฎหมายว่าด้วยการส่งเสริมและพัฒนาคุณภาพชีวิตคนพิการ
(๓)  มีภูมิลำเนาอยู่ในพื้นที่องค์กรปกครองส่วนท้องถิ่น ตามทะเบียนบ้าน

(๔)  ไม่เป็นบุคคลซึ่งอยู่ในความอุปการะของสถานสงเคราะห์ของรัฐ
   ๒.  ขั้นตอนการยื่นคำขอและวิธีการพิจารณาคุณสมบัติผู้มีสิทธิได้รับเงินสวัสดิการเบี้ยความพิการ

ให้คนพิการที่มีคุณสมบัติดังกล่าวข้างต้น ยื่นคำขอรับ เงินสวัสดิการเบี้ยความพิการด้วยตนเอง ต่อผู้บริหารองค์กรปกครองส่วนท้องถิ่นที่ตนเองมี ชื่ออยู่ในทะเบียนบ้าน ระหว่างวันที่ ๑ พฤศจิกายน พ.ศ. ๒๕๕๔ จนถึงวันที่ ๓๐ พฤศจิกายน ๒๕๕๔ ในวัน เวลา และสถานที่ที่องค์การบริหารส่วนตำบลกำหนด พร้อมหลักฐาน ดังต่อไปนี้
(1) บัตรประจำตัวคนพิการ
(2) ทะเบียนบ้าน พร้อมรับรองสำเนา
(3) สมุดบัญชีเงินฝากธนาคารพร้อมสำเนา สำหรับในกรณีที่ผู้ขอรับเงินสวัสดิการเบี้ยความพิการประสงค์ขอรับเงินสวัสดิการเบี้ยความพิการผ่านธนาคาร
               /ในกรณี....





        -๒-

ในกรณี ที่คนพิการเป็นผู้เยาว์ ซึ่งมีผู้แทนโดยชอบธรรม  คนเสมือนไร้ความสามารถหรือคนไร้ความสามารถ ให้ผู้แทนโดยชอบธรรม ผู้พิทักษ์ หรือผู้อนุบาล แล้วแต่กรณี ยื่นคำขอแทนโดยแสดงหลักฐานการเป็นผู้แทนดังกล่าว
สำหรับคนพิการ กรณีอื่นนอกเหนือจากที่กล่าวมาข้างต้น ซึ่งไม่อาจยื่นคำขอได้ด้วยตนเองให้ผู้ดูแลคนพิการยื่นคำขอแทน โดยให้ผู้ที่เชื่อถือได้รับรองสถานะของคนพิการ แต่ต้องนำหลักฐานของคนพิการและผู้ดูแลคนพิการแสดงต่อเจ้าหน้าที่

จึงประกาศมาเพื่อทราบโดยทั่วกัน



ประกาศ  ณ วันที่  ๑๗  เดือน ตุลาคม  พ.ศ. ๒๕๕๔






       มณี  จารีย์




               (นายมณี  จารีย์)



           นายกองค์การบริหารส่วนตำบลมะม่วงสองต้น

